**Željela bih biti kad odrastem**

*Kada odrastem željela bih biti veterinar. To mi je jako drag posao jer pomažem životinjama.*

*Često su životinje odbačene i napuštene. Ljudi ne vole životinje pa se iživljavaju na njima. Neki ih pretuku do smrti, neki ih muče, ali svejedno to je sve nasilje. Životinje su živa bića isto koliko i ljudi. One zaslužuju poštovanje. Što ako su manje i slabije? Kakve to veze ima? Želim postati veterinar samo zato da barem malo pomognem životinjama. Također bih htjela biti i volonterka jer bih se brinula za napuštene životinje. Neki ljudi pse i mačke drže u svojim domovima samo dok su mali slatki, a poslije ih više ne zanimaju pa ih puste da lutaju ulicama. Nedavno sam čula za jednog psa, Patrika. Od mršavog i mučenog psa koji je ostavljen u vreći za smeće da umre postao je punašan, sretan i razigran pas.*

*Za to su zaslužni ljudi koji su ga čuli kako cvili, smetlari. Odvezli su ga u veterinarsku ambulantu i izliječili. Kada odrastem, sve ću dati za životinje koliko god bile uplašene. Pomoći ću im koliko god mogu. Potrudit ću se da ljudi životinje doživljavaju kao živa bića, a ne kao igračku koja nema osjećaje.*

 *Zapamtite: svako živo biće zaslužuje poštovanje i brigu, svako živo biće zaslužuje poštovanje i svako živo biće zaslužuje pomoć. Ljudi koji ne vole životinje nikad životinju nisu pogledali u OČI.*

*Marisa Gnječ, 5.b*